
ДО
ОБЩИНСКИ СЪВЕТ АНТОН
ДОКЛАДНА ЗАПИСКА
От Андрей Симов Симов –Кмет на Община Антон
ОТНОСНО: ПРИЕМАНЕ НА ИЗМЕНЕНИЕ И ДОПЪЛНЕНИЕ НА НАРЕДБАТА ЗА РЕДА И УСЛОВИЯТА ЗА ОТПУСКАНЕ И ИЗПЛАЩАНЕ НА ЕДНОКРАТНИ ПАРИЧНИ ПОМОЩИ ЗА СТИМУЛИРАНЕ НА РАЖДАНЕТО И ОТГЛЕЖДАНЕТО НА ДЕЦА В ОБЩИНА АНТОН
 	УВАЖАЕМИ ГОСПОДИН ПРЕДСЕДАТЕЛ,
 	УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

С настоящата докладна, представям на Вашето внимание проект на изменение и допълнение на НАРЕДБА ЗА РЕДА И УСЛОВИЯТА ЗА ОТПУСКАНЕ И ИЗПЛАЩАНЕ НА ЕДНОКРАТНИ ПАРИЧНИ ПОМОЩИ ЗА СТИМУЛИРАНЕ НА РАЖДАНЕТО И ОТГЛЕЖДАНЕТО НА ДЕЦА В ОБЩИНА АНТОН.
Съгласно изискванията на Конституцията на Република България, Закона за нормативните актове, Закона за местните данъци и такси, Закона за местното самоуправление и местната администрация, общинският съвет е компетентен орган да урегулира с наредба отношенията, свързани с реда и условията за отпускане и изплащане на еднократни парични помощи при раждане/осиновяване и отглеждане на деца в Община Антон  

Мотиви за необходимостта от приемането на Наредбата:
I. Причини, които налагат приемането на проект за изменение и допълнение на  Наредба за реда и условията за отпускане и изплащане на еднократни парични помощи за стимулиране на раждането и отглеждането на деца в община антон:
1. Основна причина, поради която се налага приемане на изменение и допълннение на тази наредба е създаването на подзаконов нормативен акт. 

II. Цели, които се поставят с приемането на наредбата:
Целта, която се поставя с Проекта на Наредба е да се спазят всички законови нормативи при отпускането на еднократните помощи.
 
III. Финансови средства, необходими за прилагането на новата уредба:
 За прилагането на новата наредба не са необходими финансови средства; 

IV. Очаквани резултати от прилагането, включително финансови, ако има такива.
Точно и ясно определяне на кръга от лица, които могат да се възползват от тези парични средства, както и последващо прозрачно отчитане на изразходваните средства.

V. Анализ за съответствие с правото на Европейския съюз и правото на Република България:
 Приемането на наредбата не противоречи на нормите на Европейския съюз. 
На основание чл. 26, ал. 2 от ЗНА проектът за нова наредба е публикуван в официалната интернет страница на Община Антон – www.antonbg.eu на 01.11.2024г. и обявен на информационното табло в сградата на Общината на същата дата, като по този начин е дадена възмоност на всички заинтересовани лица да се запознаят с него и да изразят становище. 
В тази връзка и на основание чл. 21, ал. 2 от ЗМСМА, чл. 26, ал. 2 и чл. 28 от Закона за нормативните актове, с чл. 77 от АПК и извършени анализи от общинска администрация – Антон през текущата година предлагам Общински съвет – Антон да вземе следното 

ПРОЕКТО-РЕШЕНИЕ
І. Общински съвет – Приема проект за изменение и допълнение на Наредба за реда и условията за отпускане и изплащане на еднократни парични помощи за стимулиране на раждането и отглеждането на деца в община Антон.

ГЛАВА 1 ОБЩИ ПОЛОЖЕНИЯ
Чл.2 ал. 1, т.2 Било: Майката и детето да са с регистрирани постоянен и настоящ адрес на територията на Община Антон не по-малко от 1 години преди датата на раждането/осиновяването;
[bookmark: _GoBack]Става: Майката и/или бащата да са с регистрирани постоянен и настоящ адрес на територията на Община Антон с регистрация не по-малко от 1 години преди датата на раждането/осиновяването;

Добавя се чл. 2, ал. 1, т. 4 Детето да е с регистриран постоянен и настоящ адрес на територията на Община Антон.

Чл.4, ал.2 отпада

ГЛАВА 2 РЕД И УСЛОВИЯ ЗА ОТПУСКАНЕ НА ПОМОЩТА
Чл. 6, ал. 4 отпада

ГЛАВА 3 КОМИСИЯ
Чл. 8, ал.2 се добавя:
 – резервен член 
Чл.14 се изменя – Било: При раждане/осиновяване на близнаци, тризнаци и т.н. еднократната парична помощ се изплаща за всяко дете в размер на 300,00 лв, независимо от поредността на децата. 

Става: При раждане/осиновяване на близнаци, тризнаци и т.н. еднократната парична помощ се изплаща за всяко дете в определеният размер, независимо от поредността на децата. 

Чл. 15 отпада.


С уважение,
Андрей Симов:..........................................
КМЕТ на ОБЩИНА АНТОН


Изготвил: Мария Цвяткова – гл. специалист ”Орган по приходите” в Община Антон     

